Medialle 8.5.2014

**Helppo liikkua -viikolla muistutetaan, että kaikille liikkuminen ei ole helppoa**

Invalidiliitto ry järjestää kolmatta kertaa kansallisen Helppo liikkua -viikon 11.–17.5. Viikon aikana kerätään kansalaisten vinkkejä ja palautteita hankalista paikoista kaupunkiympäristössä ja erilaisissa asiointikohteissa. Verkkosivustolla osoitteessa [www.helppoliikkua.fi](http://www.helppoliikkua.fi) voi kuka tahansa käydä antamassa vinkin helppokulkuisista paikoista esimerkiksi lastenvaunujen tai apuvälineiden kanssa liikkuville. Sivustolla voi myös antaa palautetta hankalista paikoista. Vuonna 2012 avattu karttapalvelu ja sivusto on päivitetty entistä paremmin käyttäjiä palvelevaksi.

Helppo liikkua -viikolla on myös tapahtumia ympäri Suomen. Mukana ovat Invalidiliiton paikallisyhdistysten lisäksi Mannerheimin Lastensuojeluliiton perhekahvilat ja Invalidiliiton Asumispalvelut Oy:n yksiköt.

Käy sinäkin kertomassa, missä oli sujuvaa liikkua. Palautteesi voi auttaa jotain lastenvaunujen, pyörätuolin tai muun apuvälineen kanssa liikkuvaa.

Sivustolta löytyy myös tietoa Invalidiliiton Esteettömyyskeskus ESKEn myöntämästä Helppo liikkua -tunnuksesta, joita voivat hakea kaikenkokoiset yritykset. Tunnuksen ideana on kannustaa yrittäjiä miettimään liikepaikan soveltuvuutta kaikkien kävijöiden näkökulmasta ja parantaa esteettömyyttä.

[www.helppoliikkua.fi](http://www.helppoliikkua.fi)

Lisätietoja:

Invalidiliitto ry, tiedottaja Kirsi Maunula, p. 040 564 8402, kirsi.maunula@invalidiliitto.fi